บาทเปิด 31.11 บาทต่อดอลลาร์ อ่อนค่า
เงินบาทเปิดตลาด 31.11 บาทต่อดอลลาร์ อ่อนค่า หลังดอลล์ฟื้น มองกรอบวันนี้ 31.05-31.20บาทต่อดอลลาร์
21 ก.พ. 2562

เงินบาทเปิดตลาด 31.11 บาทต่อดอลลาร์ อ่อนค่า หลังดอลล์ฟื้น มองกรอบวันนี้ 31.05-31.20บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.11 บาท/ดอลลาร์ อ่อนค่าจากปิดตลาดเย็นวานนี้ที่ระดับ 31.07 บาท/ดอลลาร์ เนื่องจากดอลลาร์ฟื้นตัวเล็กน้อยจากแรงซื้อกลับเข้ามาในตลาด โดยนักลงทุนคาดหวังเรื่องการเจรจายุติความขัดแย้งทางการค้าระหว่างสหรัฐกับจีนมีแนวโน้มคลี่คลายลง ขณะที่บันทึกรายงานการประชุมคณะกรรมการนโยบายการเงินของธนาคารสหรัฐยังไม่ชี้ชัดเรื่องการปรับขึ้นอัตราดอกเบี้ย ส่วนปัจจัยในประเทศต้องจับตาดูทิศทางการเคลื่อนไหวของเงินทุนต่างประเทศ
"บาทอ่อนค่าตามภูมิภาค หลังดอลลาร์ฟื้นตัวเนื่องจากตลาดคลายกังวลเรื่องสงครามการค้า ทำให้มีแรงซื้อกลับเข้ามา" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.05-31.20 บาท/ดอลลาร์